సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
చేతులెత్తేసిన టీమిండియా.. ఫైనల్లో ఇంగ్లాండ్
మొదట టాస్‌ గెలిచి బ్యాటింగ్‌కు దిగిన హర్మన్‌ సేన ఇంగ్లండ్‌ బౌలర్ల దాటికి 19.3 ఓవర్లలో 112 పరుగులకే కుప్పకూలింది.
Samayam Telugu | Updated:
Nov 23, 2018, 09:34AM IST
మహిళల టీ20 ప్రపంచకప్‌లో భాగంగా ఇంగ్లాండ్‌తో శుక్రవారం (నవంబరు 23) అంటిగ్వాలో జరిగిన సెమీఫైనల్ మ్యాచులో భారత జట్టు 8 వికెట్ల తేడాతో పరాజయం పాలైంది. మొదట టాస్‌ గెలిచి బ్యాటింగ్‌కు దిగిన హర్మన్‌ సేన ఇంగ్లండ్‌ బౌలర్ల దాటికి 19.3 ఓవర్లలో 112 పరుగులకే కుప్పకూలింది. భారత బ్యాట్స్‌వుమెన్స్‌లో స్మృతి మంధాన (34), జెమీమా రోడ్రిగ్స్‌(26)లవే టాప్‌ స్కోర్‌ సాధించారు. హార్డ్‌ హిట్టర్‌ కెప్టెన్‌ హర్మన్‌ ప్రీత్‌ (16), కృష్ణమూర్తి (2), బాటియా (11)లు తీవ్రంగా నిరాశ పరిచారు. ఇక ఈ మ్యాచ్‌కు సీనియర్‌ క్రికెటర్‌, హైదరబాద్‌ స్టార్‌ మిథాలీ రాజ్‌ దూరం కావడం కూడా భారత్‌ను దెబ్బతీసింది.
అనంతరం లక్ష్యచేధనకు దిగిన ఇంగ్లండ్‌.. అమీ జోన్స్‌ (53), నటాలీ సివర్‌ (51)లు అర్ధసెంచరీలతో చెలరేగడంతో 17.1 ఓవర్లలోనే విజయాన్నందుకుంది. ఆదివారం (నవంబరు 25) జరిగే ఫైనల్లో ఇంగ్లండ్‌.. ఆసీస్‌ను ఢీకొట్టనుంది. గత ప్రపంచకప్ చాంపియన్ విండీస్ జట్టును ఓడించి ఆస్ట్రేలియా ఫైనల్లోకి ప్రవేశించిన సంగతి తెలిసిందే. అర్ధసెంచరీతో రాణించిన అమీ జోన్స్‌కు 'ప్లేయర్ ఆఫ్ ది మ్యాచ్' అవార్డు దక్కింది.